# Ανδρέας Β' της Ουγγαρίας

### Από τη Βικιπαίδεια, την ελεύθερη εγκυκλοπαίδεια

Ανδρέας ο 2ος (1175 - 1235) βασιλιάς της Ουγγαρίας (1205 - 1235) μέλος της οικογένειας των Αρπάντ.

O βασιλιάς της Ουγγαρίας Ανδρέας Β' με την πρώτη σύζυγο του Γερτρούδη της Μερανίας

Υιός του Ούγγρου βασιλιά Μπέλα Γ'. Μετά την ανεπιτυχή επανάσταση ενάντια στον μεγάλο αδελφό του Εμέρικ ονομάστηκε απ'αυτόν αντιβασιλιάς για λογαριασμό του γιού του Λαδίσλαου. Διαδέχθηκε το 1205 τον μικρό ανιψιό του Λαδίσλαο Γ'. Περιγράφεται σάν βασιλιάς ιπποτικός, γενναίος, ευσεβής με τεράστια προτερήματα, γενναιοδωρία χωρίς όρια, αγάπη και ενδιαφέρον για τον λαό του. Ταυτόχρονα όμως ήταν και απερίσκεπτος ελάττωμα που θα οδηγήσει τον επόμενο αιώνα μετά απο αυτόν τον αφανισμό της μακρόχρονης γνήσιας Ουγγρικής δυναστείας των Αρπάντ. Οι ευγενείς δέν ανταποκρίθηκαν στην αγάπη που τους έδειξε, στάθηκαν αχάριστοι απέναντι του. Η πρώτη σύζυγος του Γερτρούδη της Μερανίας δολοφονήθηκε (1213) απο ζηλιάρηδες ευγενείς.

## [Επεξεργασία] Συμμετοχή του στην 5η Σταυροφορία

Παντρεύτηκε (1215) την Γιολάντα του Κουρτεναί, αλλά κλήθηκε απο τον πάπα Ονώριο Γ' (1217) για συμμετοχή στην 5η Σταυροφορία στους Αγίους Τόπους. Δέχθηκε με την ελπίδα να αποκτήσει δικαιώματα στην Λατινική αυτοκρατορία της Κων/πολης. Οι Ούγγροι δυσαρεστήθηκαν γιατί δέν ήθελαν συμμετοχή σε Σταυροφορία αλλά αυτός κατόρθωσε να οδηγήσει στην Βιέννη στρατό 15.000 ανδρών. Για να εξασφαλιστεί οικονομικά έβαλε έναν μουσουλμάνο έμπορο να διευθύνει τα οικονομικά του κράτους του, και κατηγορήθηκε σκληρά γι'αυτό απο τους υπηκόους του. Όλη η εκστρατεία αποδείχθηκε τελικά μάταια, αφού το βασίλειο των Ιεροσολύμων δέν ήταν παρά μιά λωρίδα παραθαλλάσιας γής 440 μ2. Μετά την μάχη με τους Τούρκους στον Ιορδάνη και ανεπιτυχείς εφόδους σε φρούρια του Λιβάνου ο Ανδρέας πήρε τον δρόμο επιστροφής του στην Ουγγαρία. Επέστρεψε μέσω Αντιόχειας, Ικόνιου, Κων/πολης και Βουλγαρίας και βρήκε τους βαρόνους σε μεγάλη άνοδο αποσπώντας του τον χρυσό ταύρο. Με την επιστροφή του πραγματοποίησε μιά σημαντική συμμαχία με τον ισχυρό Βούλγαρο βασιλιά Ιβάν Άσεν Β' στον οποίο έδωσε την μεγαλύτερη κόρη του Άννα για σύζυγο.

Έκανε έκκληση στους Τεύτονες να τον βοηθήσουν στους αγώνες του κατά των Κουμάνων προσφέροντας σε αυτούς εκτάσεις γής στην Τρανσυλβανία, αλλά τους έδιωξε όταν επιχείρησαν να δημιουργήσουν ανεξάρτητο κράτος μέσα στο δικό του. Απέκρουσε επιτυχώς επίθεση του Φρειδερίκου Β' της Αυστρίας (1234) και παντρεύτηκε την ίδια χρονιά την τρίτη σύζυγο του Βεατρίκη του Έστε.

## [Επεξεργασία] Κληρονόμοι

Με την πρώτη σύζυγο του Γερτρούδη της Μερανίας παιδιά του ήταν :

- Άννα - Μαρία της Ουγγαρίας (1203 - 1221) που παντρεύτηκε τον βασιλιά της Βουλγαρίας Ιβάν -Ασέν Β'
- Μπέλα Δ' της Ουγγαρίας
- Αγία Ελισσάβετ της Ουγγαρίας
- Καλμάν, δούκας της Σλαβονίας (1208 - 1241)
- Αντράς βασιλιάς της Γαλικίας (1210 - 1234)

Απο την δεύτερη σύζυγο του Γιολάντα του Κουρτεναί είχε μιά κόρη την Βιολάντα της Ουγγαρίας (1215 - 1251) που παντρεύτηκε τον Δημήτριο Α' της Αραγωνίας.

Απο τον τρίτο του γάμο με την Βεατρίκη του Εστέ έκανε έναν μεταθανάτιο γιό τον Ιστβάν (1236 - 1271) πατέρα του βασιλιά της Ουγγαρίας Ανδρέα του 3ου.

## [Επεξεργασία] Πηγές

Αγγλική Wikipedia

Ανακτήθηκε από "http://el.wikipedia.org../../../%CE%B1/%CE%BD/%CE%B4/%CE%91%CE%BD%CE%B4%CF%81%CE%AD%CE%B1%CF%82_%CE%92%27_%CF%84%CE%B7%CF%82_%CE%9F%CF%85%CE%B3%CE%B3%CE%B1%CF%81%CE%AF%CE%B1%CF%82_bd1b.html"

Κατηγορία: Μονάρχες της Ουγγαρίας

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Česky
- Deutsch
- English
- Español
- Esperanto
- Français
- Hrvatski
- Italiano
- Magyar
- Nederlands
- 日本語
- Polski
- Português
- Română
- Русский
- Slovenčina
- Suomi
- Svenska
- 中文